AND ANGLING SONGS. 247 



MY FISHER LAD. 



i. 

 I LO'E my ain wee fisher-boy, 



He 's bold and bonnie bonnie an' bold ; 

 An' aye there is a glint o' joy 



A' nestlin' 'mang his locks o' gold. 



ii. 

 His gad is o' the rowan-tree, 



That grows below the castle wa', 

 The rowan wi' its bleeze o' beads, 



Sae braw and bonnie bonnie and braw. 



in. 

 His creel is o' the rashes green, 



I waled them wi' a carefu' han', 

 An' pletted them, ae simmer e'en, 



An' croon'd them wi' a luve-knot gran'. 



IV. 



I lo'e, I lo'e my fisher-lad, 



He 's aye sae blate, and aye sae cheery ; 

 I lo'e the sughing o' his gad, 



An' nane but him shall ca' me dearie ! 



v. 

 I lo'e him for his sunny e'e, 



Sae blue an' sunny sunny an' blue ; 

 There 's glitterin' starns 'neath mony a bree, 



But nane sae tender or sae true. 



VI. 



I lo'e him for his gentle airt, 



Wi' line and angle angle and line ; 

 He 's captive ta'en my silly heart 



This bonnie fisher-lad o' mine ! 



